cyanic-selkie/wikianc huggingface dataset:
Շրյոդինգերի պատկերացում
Դիֆերենցիալ հավասարումը ժամանակի էվոլյուցիայի օպերատորի համար
Այսպիսով,
Նշենք, որ ֊ն կամայական քիտ է։ Սակայն եթե սկզբնական «քիտը» համիլտոնյանի սեփական վիճակ է E սեփական արժեքով, կստանանք
Այսպիսով տեսնում ենք, որ համիլտոնյանի սեփական վիճակները ստացիոնար վիճակներ են։
Եթե համիլտոնյանը կախված է ժամանակից, բայց տարբեր պահերին համիլտոնյանները կոմուտացվում են, ապա ժամանակի էվոլյուցիայի օպերատորը կարելի է գրել որպես
Եթե համիլտոնյանը կախված է ժամանակից, բայց տարբեր պահերի համիլտոնյաները չեն կոմուտացվում, ապա ժամանակի էվոլյուցիայի օպերատորը կարելի է գրել որպես որտեղ T֊ն ժամանակակարգավորված օպերատոր է, երբեմն հայտնի է Դայսոնի շարք անունով։
Արտաքին հղումներ
Կատեգորիա:Քվանտային մեխանիկա
Մակերևութային երևույթներ
Մակերևութային երևույթներ մարմինների (միջավայրերի, ֆազերի) հպման սահմանում մակերևութային շերտերի յուրահատկությունների հետ կապված երևույթների համախումբ։ Պայմանավորված են մակերևութային շերտի ազատ մակերևութային էներգիայի հավելուրդով, մակերևութային շերտի բարձր ակտիվությամբ և մոլեկուլների կոդմնորոշմամբ, ինչպես նաև այդ շերտի կառուցվածքի ու կազմության առանձնահատկություններով։ Քանի որ մարմինների ֆիզիկական փոխազդեցությունները հիմնականում տեղի են ունենում մակերեևութային շերտերում, ուստի մակերևութային երևույթներ կարող են ունենալ միայն ֆիզիկական բնույթ կամ ուղեկցվել քիմիական փոխակերպումներով։ Մակերևութային երևույթները կապված են մակերևույթի մեծությանը համեմատական մակերևութային էներգիայի նվազման հետ։ Այսպես, կաթիլների և գազային պղպջակների, ինչպես նաև բյուրեղների աճի ընթացքում դրանց հավասարակշռված ձևերի գոյացումը որոշվում է ազատ էներգիայի մինիմումով՝ հաստատուն ծավալի դեպքում։ Հեղուկների բաժանման մակերևույթների բարդ ձևերը, որոնք բայանում են մոլեկուլային ուժերի (մակերևութային լարվածության, թրջման) և արտաքին ուժերի (ծանրության ուժ) համատեղ ներգործությամբ, դիտարկվում են մազականության տեսության մեջ։ Մակերևութային երևույթներով են պայմանավորված մետաստաբիլ վիճակում գտնվող համասեռ միջավայրում (գերհագեցած գոլորշի, լուծույթ, հալույթ) նոր ֆազի մասնիկների առաջացումն ու աճը, կրիտիկական վիճակում գտնվող երկֆազ համակարգում (հեղուկ-գոլորշի, հեղուկ 1-հեղուկ 2) բաժանման մակերևույթի անհետացումը, միկրոանհամասեռ դիսպերս համակարգերի առաջացման և երկարատև գոյության հնարավորությունը, այդպիսի համակարգերում տարբեր տեսակի դիսպերս կառուցվածքների ձևավորման ժամանակ կոլոիդ մասնիկների փոխազդեցությունը (կոագուլացում, կոալեսցենցում)։
Պինդ մարմիններում մակերևութային երևույթներ տեղի են ունենում ամենից առաջ մարմնի արտաքին մակերևույթի վրա։ Երկու պինդ մարմինների կամ հեղուկ և գազային միջավայրերի հետ պինդ մարմնի հպման մակերևույթի հատկություններով են որոշվում այնպիսի երևույթների պայմանները, ինչպիսիք են կոհեզիան, աղհեզիան, թրջումը, շփումը և այլն։ Մակերևութային (մոնոմոլեկուլային) շերտերի կամ ֆազային (բազմամոլեկուլային) թաղանթների գոյացման հետևանքով մակերևույթի մոլեկուլային բնույթը և հատկությունները կարող են հիմնովին փոփոխվել։ Այդպիսի փոփոխությունները հաճախ տեղի են ունենում հպվող ֆազերի բաղադրիչների քիմիական փոխազդեցության (քեմոսորբում, մակերևութային ռեակցիա) կամ ֆիզիկական պրոցեսների (ադսորբում, մակերևութային դիֆուզիա) հետևանքով։ Տարբեր նիստերի վրա մակերևութային լարվածության տարբեր արժեքներ ունեցող բյուրեղի մակերևութային ազատ էներգիայի մինիմումի պայմանից մաթեմատիկորեն արտածվում են բյուրեղային բազմանիստերի բոլոր հնարավոր ձևերը։ Հաղորդչի կամ կիսահաղորդչի՝ էլեկտրական լիցքեր կրող մակերևութային շերտում տեղի ունեցող ֆիզիկական կամ քիմիական փոփոխություններն էապես ազդում են մակերևութային երևույթների յուրահատուկ խումբ կազմող այնպիսի երևույթների ընթացքի վրա, ինչպիսիք են էլեկտրակինետիկ, էլեկտրամազական երևույթները, էլեկտրոդային պրոցեսները, էլեկտրոնային էմիսիան, մակերևութային հաղորդականությունը, մակերևութային ռեկոմբինացիան։ Մակերևութային երևույթներ կարևոր դեր են կատարում նաև կենդանի համակարգերում ընթացող բազմապիսի պրոցեսներում՝ հատկապես այդ համակարգերի կազմավորման բջջային, ենթաբջջային և մոլեկուլային Փուլերում։ Կենդանի համակարգերին հատուկ մակերևութային երևույթներ անկենդան բնության մեջ տեղի ունեցող մակերևութային երևույթներից տարբերվում են առավել ցայտուն քիմիական յուրահատկությամբ, տարածական և ժամանակային Փոխհամաձայնեցվածությամբ։ Էվոլյուցիայի ընթացքում կենսագործունեության պրոցեսների մեջ մակերևութային երևույթների դերն աճում է։
Կատեգորիա:Քիմիա Կատեգորիա:Ֆիզիկա
The Funkids
The Funkids (Զվարճալի երեխաներ), վրացական մանկական խումբ, որը Վրաստանը ներկայացրել է Մանկական Եվրատեսիլ 2012 մրցույթում, որտեղ 103 միավորով զբաղեցրել է 2-րդ տեղը ։
Անդամներ
Քեթի Սամիխարաձե, ծնվել է Բորժոմիում։ Եղել է «Patara Kartvelebi» խմբի անդամ։ 2010 թվականին «Ana-Bana» հեռուստանախագծում զբաղեցրել է առաջին տեղը։ Իտալիայի Երգչախմբերի երաժշտական փառատոնի առաջին մրցանակի դափնեկիր է։ 2011 թվականին դարձել է Գոգի Դալիձեի անվան փառատոնի դափնեկիր, ինչպես նաև Մանկական Եվրատեսիլ 2011 մրցույթում զբաղեցրել է 2-րդ հորիզոնականը։ Ներկայումս սովորում է «Eniki-Beniki» ստուդիայում։
Նինի Դաշնիանին, ծնվել է Բրյուսելում։ Մասնակցել է «Oliver!» մյուզիքլի բեմադրությանը։
Լուկա Յարմազանաշվիլի, «Varskvlavebi 2008» երաժշտական մրցույթի առաջին մրցանակի դափնեկիր։ «Nichieri» նախագծի անդամ («Փառքի րոպե» նախագծի վրացական նմանօրինակը)։ Հնչյունավորել է «Skooby» մուլտֆիլմի գլխավոր հերոսին։
Ելենա Արաչաշվիլի, սովորում է «Shavnabada» գիմնազիայում և «Bzikebi» ստուդիայում։ Նվագում է դաշնամուր։
Արտաքին հղումներ
Կատեգորիա:Երաժշտական խմբեր այբբենական կարգով Կատեգորիա:Մանկական Եվրատեսիլի մասնակիցներ
Տիյ (Օբի գավառ)
Տիյ (Thil), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 158 մարդ, բնակչության խտությունը` 8.14 մարդ/կմ²։ Բնակավայրը զբաղեցնում է 19.42 կմ² տարածք։
Աշխարհագրություն
Գտնվում է Փարիզ քաղաքից 190 կմ արևելք, Շալոն ան Շամպայն քաղաքից` 75 կմ հարավ-արևելք, Տրուա քաղաքից` 55 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 92 աշխատունակ (15-64 տարեկան) բնակիչ, որոնցից ակտիվ էին 72-ը, իսկ ոչ ակտիվները` 20։ Ակտիվության ցուցանիշը կազմում է 78,3 %։ 72 աշխատունակ մարդկանցից աշխատել է 68 անձ (38 տղամարդ և 30 կին)։ Գործազուրկ են եղել 4 անձ (1 տղամարդ և 3 կին)։ 20 անաշխատունակներից 4-ը եղել են աշակերտներ կամ ուսանողներ, 10-ը` թոշակառուներ, իսկ 6-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Պենելոպե (ֆիլմ, 2006)
«Պենելոպա» (անգլ. Penelope), ռեժիսոր Մարկ Պալանսկիի ֆիլմը, ժամանակակից հեքիաթ` կախարդված ազնվական Պենելոպայի մասին, նկարահանված ռոմանտիկ կատակերգության ժանրով։
Սյուժե
Զարմերից մեկի և աղախինի սիրավեպի արդյունքում Ուիլխերների բարեպաշտ ընտանիքը հայտնվում է վտանգավոր դրության մեջ, հրաժարվելով հղիացած ռամիկի հետ ամուսնությունից, Լեոնարդ Ուիլխերնը անեծք դրեց իր տոհմի վրա։ Ուիլխերների տոհմում ծնված հաջորդ աղջիկը կունենա խոզի դունչ քթի փոխարեն, և անեծքը կկարողանա հանել այն մարդը, ով իսկապես կսիրի նրան։ Մի քանի սերունդ Ուիլխերների ընտանիքում ծնվում էին տղաներ, և անեծքը մոռացվել էր մինչև այն օրը, երբ ծնվեց մի աղջիկ Պենելոպան։ Եվ իսկապես նա ուներ խոզի դունչ։
Պենելոպայի ծնողները՝ Ջեսիկա և Ֆրանկլին Ուիլխերները որոշեցին մեծացնել Պենելոպային մեկուսացնել շրջակա աշխարհից, բայց լրագրողները փորձում էին հասկանալ ինչ է կատարվում նրանց աղջկա հետ։ Սակայն մի գաճաճ Լեմոն անունով տարիներով սպասում էր այն օրվան երբ ամեն ինչ ջրի երես դուրս կգար։ Այդ ժամանակ Պենելոպան մեծանում էր, և Ջեսիքան վարձեց խնամակալուհի Պենելոպայի համար ամուսին գտնելու համար, ով կկարողանար կախարդազերծ անել աղջկան։ Բայց յուրաքանչյուրը, ով տեսնում էր աղջկա դեմքը սարսափահար փախչում էին։ Ամեն ինչ շարունակվում էր նույն սցենայով, երբ Պենելոպային չայցելեց Էդվարդ Վանդերման III, նա այնքան վախեցավ նրա քթից, որ ծառայապետը չկարողացավ հասնել նրան։
Ոստիկանության բաժանմունքում Էդվարդին ծաղրեցին, սակայն նրա պատմվածքով հետաքրքրվեց Լեմոնը։ Երկուսով նրանք որոշեցին նկարահանել Պենելոպային, ինչի համար վարձում են հմայիչ Մաքսին։ Նրան տալիս են տեսախցիկ` թաքնված բաճկոնում, և ուղարկում Պենելոպայի հերթական ամուսինների մոտ։ Բայց թյուրիմացության պատճառով Մաքսը միակն էր, ով մնաց Պենելոպայի հայտնվելու ժամանակ (նա այդ ժամանակ գտնվում էր բազմոցի հետևում, և չէր տեսնում նրա դեմքը)։ Նրանք սկսում են շփվել հատուկ հայելու միջոցով, որի հետևում թաքնված էր Պենելոպան։ Մի քանի «հանդիպումներից» հետո, նրանք մտերմանում են, բայց երբ Պենելոպան որոշում է նրա առջև բացել իր իրական դեմքը, Մաքսը կտրուկ շարժում է անում, նրա տեսախցիկը ձայն է արձակում, և նա ետ է քաշում ձեռքը Պենելոպայի դեմքից։ Պենելոպան գոռալով «Ես հրեշ եմ» փախչում է Մաքսից։ Մաքսը կոտրում է Լեմոնի տեսախցիկը, որ նկարը չհասնի նրան, բայց իր խնդրանքին ամուսնանալ նրա հետ, որպեսզի անեծքը անհետանա հրաժարվում է։ Պենելոպեն ամբողջովին հուսահատված, այդ նույն գիշերը գաղտնի փախչում է Ուիլխերների կալվածքներից։ Լոնդոնը դուր է գալիս Պենելոպային, և նա որոշում է բնակվել այնտեղ։ Այդքան պատահարներց հետո նա ծանոթանում է մոտոցիկլավարուհի Էնիի հետ։ Այդ ժամանակ Լեմոնի որսը նրա նկարների վրա շարունակվում է։ Պենելոպան որոշում է ինքը նկարահանել իրեն և նկարը տալ Լեմոնին։ Նկարից հետո նա դառնում է հանրաճանաչ, բոլորը հիանում են նրա արտաքինով։
Այդ ժամանակ Մաքսը որոշում է թողնել խաղաքարտերը և նորից զբաղվել երաժշտությամբ։ Պենելոպայի հետ նա հանդիպում է մի քանի անգամ բայց նա պատրաստ չէր շփմանը։ Էդվարդը նրան առաջարկություն է անում, քանի որ խորհուրդ էին տվել նրա ծնողները. այդպիսով նրանց ընտանիքի իմիջը կբարելավվեր։ Մոր կողմից երկար համոզմունքներից հետո Պենելոպան համաձայնվում է։ Սակայն հարսանիքի ժամանակ Պենելոպան հասկանալով, որ դա այն չէ ինչ իրեն է պետք փախչում է։ Այդ րոպեին երբ մայրը համոզում էր նրան վերադառնալ միջոցամանը Պենելոպան գոռում է և ասում, որ չի ցանկանում փոխվել, և որ նա իրեն դուր է գալիս։ Այդ ժամանակ անեծքը վերանում է և Պենելոպան տեսնում է, որ խոզի դունչը անհետացել է։ Վանգան պատմում է Պենելոպային ամբողջ ճշմարտությունը Մաքսը սիրում է նրան, և հրաժարվել է նրա հետ ամուսնանալուց, որովհետև չէր կարող հանել անեծքը։ Պենելոպան հեռանում է ծնողներից, և որոշում բնակվել Լոնդոնում, տեղավորվում է աշխատանքի, և Էնիի հետ միասին գնում են ակումբ Մաքսին փնտրելու, որտեղ աշխատում և ապրում է Մաքսը։ Պենելոպան հանդիպում է նրան խոզի դիմակով, որովհետև այդ օրը Հելլոուինի տոնն է։ Մաքսը ճանաչում է նրան անգամ դիմակով, և ամենևին էլ չգիտեր, որ անեծքը վերացել է։ Նա սեր է խոստովանում Պենելոպային և համբուրում։ Պենելոպան հանում է դիմակը։ Մաքսը ասում է, որ նրա անունը Ջոնի է, և որ Լեմոնը շփոթել է նրան ուրիշ տղայի հետ, և ասում որ նա չամուսնացավ նրա հետ, որովհետև չէր կարող հանել անեծքը։
Արտաքին հղումներ
Կատեգորիա:2007 ֆիլմեր Կատեգորիա:Անգլերեն ֆիլմեր Կատեգորիա:Բրիտանական կինոկատակերգություններ Կատեգորիա:Բրիտանական ֆենտեզի ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան ֆիլմեր Կատեգորիա:Բրիտանական ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Լոնդոնում նկարահանված ֆիլմեր Կատեգորիա:Ամերիկյան անկախ ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Pinewood Studios-ում նկարահանված ֆիլմեր Կատեգորիա:Ամերիկյան ֆենտեզի կինոկատակերգություններ Կատեգորիա:2000-ականների ռոմանտիկ կինոկատակերգություններ Կատեգորիա:Summit Entertainment ֆիլմեր Կատեգորիա:2006 ֆիլմեր Կատեգորիա:Ֆիլմեր վհուկների մասին Կատեգորիա:Ամերիկյան ֆենտեզի ֆիլմեր Կատեգորիա:Ամերիկյան կատակերգական դրամա ֆիլմեր
Պանդա թեյ
Պանդա թեյ կամ պանդայի պարարտված թեյ, թեյի տեսակ է, որը մշակվում է Յաան, Սիչուան լեռներում և պարարտվում են պանդաներ ի գոմաղբից։ Երբ այն պաշտոնապես հայտնվեց շուկայում 2012 թվականի ապրիլին, հավանաբար ամենաթանկ թեյն էր աշխարհում, և 50 գրամը (մոտավորապես 16 բաժակ թեյ) վաճառվում էր 3500 դոլլարով, կամ 200 դոլարով (130 ֆունտ)  ։ Տեղական պանդա թեյի ձեռներեց Ան Յանշին պնդում է, որ այս թեյը առողջարար է՝ հաշվի առնելով այն փաստը, որ պանդաները սնվում են միայն վայրի բամբուկով և կլանում են սննդանյութերի ընդամենը 30% -ը, այն խրախուսում է «օրգանական պարարտանյութերի վերամշակման և օգտագործման մշակույթը» ։ Գնի ահռելի բարձրացումը, իհարկե, կապված է պանդաների կորստի հետ ։
Ծանոթագրություններ
Կատեգորիա:Չինական թեյ
Ծառ (անձնանուն)
Ծանոթագրություններ
Կատեգորիա:Անհայտ սեռի հայկական անձնանուններ
Նել լա Մոնտան
Նել լա Մոնտան (Nesles-la-Montagne), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Շատո Տիերի կանտոնի կազմի մեջ։ Համայնքի շրջանը Շարտո Տերրին է։
Համայնքի INSEE կոդը՝ 02540:
Բնակչություն
2010 թվականի տվյալներով՝ համայնքի բնակչությունը կազմում է 1210 մարդ։
Տնտեսություն
2010 թվականին համայնքի 816 աշխատունակ (15-64 տարեկան) բնակիչներից 601-ը տնտեսապես ակտիվ էին, 215-ը՝ ոչ ակտիվ (ակտիվության ցուցանիշը կազմել 73,7%, 1999 թվականին եղել է 77,8%)։ 601 տնտեսապես ակտիվ բնակիչներից աշխատում էին 556-ը (292 տղամարդ և 264 կին), գործազուրկ էին 45-ը (24 տղամարդ և 21 կին)։ 215 տնտեսապես ոչ ակտիվ բնակիչներից 80-ը եղել են աշակերտներ կամ ուսանողներ, 101-ը՝ թոշակառուներ, 34-ը տնտեսապես ոչ ակտիվ էին այլ պատճառներով ։
Արտաքին հղումններ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Վիրիդիանա
Վիրիդիանա (Viridiana), Լուիս Բունյուելի կինոդրաման (1961), նկարահանված Բենիտո Պերես Գալդոսի Հալմա վեպի հիման վրա։ Բունյուելի առաջին լիամետրաժ սյուժետային ֆիլմը, որը նկարահանվել է հարազատ Իսպանիայում։ Կաննի կինոփառատոնի շրջանակներում կայացած պրեմիերայի ժամանակ, երբ ռեժիսորը բարձրացնում է ֆրանկիստական Իսպանիայում արգելված թեմաներ՝ ինցեստ, ինքնասպանություն, կնոջ նկատմամբ բռնություն, սրբապղծություն, շվեդական ընտանիք, հսկայական սկանդալ է առաջանում, Վատիկանը զայրանում է և ֆիլմն Իսպանիայում տասնվեց տարով (մինչև ֆրանկիստական ռեժիմի տապալումը) արգելվում է ։
Այնուամենայնիվ, ֆիլմն արժանանում է Կաննի կինոփառատոնի Ոսկե արմավենու ճյուղ մրցանակին ։
Բովանդակությունը
Վիրիդիանան (Սիլվիա Պինալ) պատրաստվում էր սրբազան ուխտ ընդունել, երբ քեռին՝ Դոն Խայմը (Ֆերնանդո Ռեյ), նրան հրավիրում է իր տուն։ Լինելով Խայմի միակ ազգականը, Վիրիդիանան ընդամենը մի անգամ էր տեսել նրան և պատրաստվում էր մերժել առաջարկը, բայց մենաստանի իր վերադաս մոր համոզելուց հետո դժկամությամբ համաձայնում է։
Ֆերմայից հեռանալու նախօրեին Վիրիդիանան՝ ի երախտագիտություն քեռու երկարատև ֆինանսական աջակցության, համաձայնում է Խայմի առաջարկին հագնել նրա հանգուցյալ կնոջ հարսանեկան զգեստը։ Ռամոնան տեղեկացնում է Վիրիդիանային, որ Խայմն ուզում է ամուսնանալ նրա հետ։ Վիրիդիանան շվարում է։ Ռամոնան գաղտնի դեղեր է ավելացնում աղջկա բաժակի մեջ։ Դոն Խայմը անգիտակից Վիրիդիանային տանում է իր սենյակ՝ բռնաբարելու մտադրությամբ, բայց վարանում է։
Հաջորդ առավոտյան նա ստում է, ասելով, որ ինքը բռնաբարել է Վիրիդիանային և որ նա այլևս չի կարող մենաստան վերադառնալ քանի որ զրկվել է կուսությունից։ Տեսնելով, որ Վիրիդիանան միևնույն է պատրաստվում է հեռանալ այդ տնից նա խոստովանում է, որ ստել է, և աղջիկն այդպես էլ չի իմանում, թե ինչ է իրականում կատարվել այդ գիշեր։ Երբ նա ավտոբուսի կանգառում էր արդեն, նրան ասում են, որ Խայմն ինքնասպան է եղել և իր ողջ ունեցվածքը թողել է Վիրիդիանային և իր ապօրինի որդուն՝ Խորխեին (Ֆրանցիսկո Ռաբալ)։
Խիստ անհանգստացած Վիրիդիանան այնուամենայնիվ որոշում է չվերադառնալ մենաստան։ Փոխարենը, նա տեղի մուրացկաններին հավաքում և բնակեցնում է ֆերմայի հարակից շինությունում։ Նա իրեն նվիրում է այս խայտաբղետ խմբի բարոյական կրթության գործին։ Մոնչոն՝ Խայմի սպասավորը, զզվելով մուրացկանների ներկայությունից, հեռանում է։
Խորխեն իր ընկերուհու՝ Լուսիայի հետ տեղափոխվում է ֆերմա։ Կարճ ժամանակ անց Լուսիան հեռանում է, տեսնելով, որ Խորխեը սիրահետում է Վիրիդիանային։ Շուտով Խորխեը հարաբերություններ է սկսում Ռամոնայի հետ։
Երբ Վիրիդիանան ու Խորխեը որոշ գործերով մի քանի օրով գնում են ֆերմայից, մուրացկանները ներխուժում են տուն։ Սկզբում նրանք մտադիր էին պարզապես ուսումնասիրել տարածքը, բայց շուտով, ոգևորվելով ներսի շքեղությունից, որոշում են խնջույք կազմակերպել։ Սաստիկ հարբած նրանք հավաքվում են լուսանկարվելու։ Լուսանկարը հիշեցնում է Դա Վինչիի Գաղտնի ընթրիքը։
Վիրիդիանան ու Խորխեը նախատեսվածից ավելի շուտ են վերադառնում և տունը գտնում գլխիվայր վիճակում։ Մուրացիկները ներողություն են խնդրում ու փորձում փախչել։ Խորխեը փորձում է խանգարել նրանցից մեկին։ Վերջինս դանակով սպառնում է։ Խորխեը փորձում է փրկել Վիրիդիանային, ում քաշքշում էր տղամարդկանցից մեկը, բայց մեկ ուրիշ մուրացկան շշով հարվածում է նրան։ Մինչ Վիրիդիանան փորձում է ազատվել բռնաբարից, Խորխեը գիտակցության է գալիս և մուրացկաններից մեկին կաշառում, որպեսզի նա սպանի բռնարարին։ Ոստիկանությունը վերջապես ժամանում է։
Մտափոխված Վիրիդիանան թակում է Խորխեի սենյակի դուռը։ Նա այնտեղ գտնում է Ռամոնային։ Խորխեն ասում է, որ իրենք ընդամենը թղթախաղով էին զբաղված և առաջարկում է միանալ իրենց։ Նա ասում է, որ Վիրիդիանային տեսնելու առաջին իսկ վայրկյանից հասկացել է, որ իրենք պետք է միասին լինեն։
Վերջաբանը
Գրաքննադատների իսպանական խորհուրդը մերժում է ֆիլմի օրիգինալ ավարտը, որում Վիրիդիանան պարզապես մտնում է Խորխեի սենյակն ու դանդաղ փակում դուռն իր հետևից։ Այսպիսով, գրվում է նոր վերջաբանը, որն ավելի նախընտրելի էր, քանի որ ներկայացնում էր շվեդական ընտանիքի գաղափարը Ռամոնայի, Խորխեի և Վիրիդիանայի միջևC ։
Արտաքին հղումներ
Կատեգորիա:Իսպանական դրամա ֆիլմեր Կատեգորիա:1961 ֆիլմեր Կատեգորիա:Իսպաներեն ֆիլմեր Կատեգորիա:«Ոսկե արմավենու ճյուղ» մրցանակի դափնեկիր ֆիլմեր Կատեգորիա:Իսպանական ֆիլմեր
ՀՀ լեռնային սևահողեր
ՀՀ լեռնային սևահողեր, կազմում են ՀՀ տարածքի 27,5 %-ը (718 հազար հա), զբաղեցնում են Հայկական հրաբխային բարձրավանդակի 1300-2400 մ/բարձրությունների թեք սարահարթերը և լեռնալանջերը։
Օգտագործում
Սևահողերի 37 %-ն օգտագործվում է որպես վարելահող, 30%-ը՝ արոտավայր և խոտհարք, մնացած 33 %-ը տարբեր աստիճանի քարքարոտ է, հողատարված։
Կատեգորիա:Հող
Հայաստանի մարգագետնասևահողային հողեր
Հայաստանի մարգագետնասևահողային հողերը կազմում են Հայաստանի տարածքի 0,5 %-ը (13 հազար հեկտար)։
Նկարագրություն
Որպես ոչ գոտիական հողատիպ՝ ձևավորվել են սևահողերի տարածքում և առանձին, ոչ մեծ զանգվածներով հանդիպում են Աշոցքում, Լոռիում, Շիրակում, Ապարանում, Սևանի ավազանում։ Այդ հողերիի զարգացումն ընթանում է 11,5-3 մ խորության ստորերկրյա քաղցրահամ ջրերի մշտական ազդեցությամբ։ Մարգագետնասևահողային հողերին բնորոշ են
Օգտագործում
Օգտագործվում են որպես վարելահող և խոտհարք։
Կատեգորիա:Հող
Ճողվածք
Ճողվածք, հույսվածքների կամ օրգանների դուրս գալն է այն խոռոչի պատի միջով, որտեղ նրանք նորմայում տեղակայված են ։ Ճողվածքները լինում են տարբեր տեսակների ։ Ամենահաճախը նրանք ընդգրկում են որովայնը, հատկապես աճուկային շրջանը ։ Աճուկային շրջանի ճողվածքները հիմնականում լինում են աճուկային, բայց նաև հանդիպում են ազդրային ճողվածքներ ։ Այլ ճողվածքներից են ստոծանիական, հետվիրահատական և պորտային ճողվածքները ։ Ախտանշանները առկա են աճուկային ճողվածքով հիվանդների 66%-ի մոտ ։ Ախտանիշներից են ցավը կամ անհարմարության զգացումը, հատկապես հազալիս, վարժություններ անելիս, կամ լոգանք ընդունելուց ։ Հաճախ ցավը և անհարմարության զգացումը սաստկանում են օրվա ընթացքում և թեթևանում պառկած վիճակում ։ Կարող է առաջանալ արտափքված տեղամաս, որը ավելի արտահայտիչ է դառնում կռանալիս ։ Աճուկային ճողվածքները ավելի հաճախ հանդիպում են աջ կողմում քան ձախ ։ Ամենահաճախ հանդիպող բարդությունը ստրանգուլյացիան է, երբ աղիքի մի մասի արյան շրջանառությունը ընդհատվում է ։ Այն սովորաբար ուղեկցվում է ուժեղ ցավով և այդ տեղամասի լարվածությամբ ։ Ստոծանիական կամ ստոծանու կերակրափողային բացվածքի ճողվածքների դեպքում հաճախ լինում է սրտխառնոց, բայց նաև կարող է դիտվել կրծքավանդակի ցավ կամ ցավ ուտելու ժամանակ ։
Ճողվածքների առաջացման ռիսկի գործոններից են․ ծխելը, թոքերի քրոնիկ օբստրուկտիվ հիվանդությունը, ճարպակալումը, հղիությունը, որովայնամզային դիալիզը, շարակցական հյուսվածքի հիվանդությունները, և նախկինում տարած բաց ապենդէկտոմիայի վիրահատությունը ։ Ճողվածքները ունեն նաև ժառանգական նախատրամադրվածություն և ավելի հաճախ հանդիպում են որոշակի ընտանիքներում ։ Դեռևս այդքան էլ պարզ չէ, թե աճուկային ճողվածքները առաջանում են ծանրություններ բարձրացնելուց, թե ոչ ։ Ճողվածքները հիմնականում հնարավոր է ախտորոշել հիմնվելով ախտանիշների վրա ։  Երբեմն հարկ է լինում կատարել ռադիոլոգիական հետազոտություն(հիմնականում որովայնի ռենտգեն նկար), որպեսզի ախտորոշումը հաստատվի, կամ հերքվեն այլ հնարավոր պատճառները ։ Ստոծանիական ճողվածքները հիմնականում ախտորոշվում են էնդոսկոպիկ մեթոդով ։
Աճուկային ճողվածքները, որոնք չեն առաջացնում ախտանիշներ տղամարդկանց մոտ, չունեն շտկման կարիք ։ Շտկումը, այնուամենայնիվ, խորհուրդ է տրվում կատարել կանանց մոտ, այն պատճառով, որ նրանց մոտ ավելի հաճախ հանդիպում են ազդրային ճողվածքներ, որոնք ունեն ավելի շատ բարդություններ ։ Եթե ճողվածքը օղակվում է, ապա ցուցված է շտապ վիրահատական բուժում ։ Շտկումը կարելի է կատարել ինչպես բաց, այնպես էլ լապարասկոպիկ վիրահատության միջոցով ։ Բաց վիրահատությունը ունի այն առավելությունը, որ այն կարելի է իրականացնել տեղային անզգայացման պայմաններում, այլ ոչ միայն ընդհանուր անզգայացումով, որը օգտագործում են լապարասկոպիայի ժամանակ ։ Լապարասկոպիկ վիրահատության հետվիրահատական շրջանը անցնում է ավելի քիչ ցավերով ։ Ստոծանու կերակրափողային բացվածքի ճողվածքները կարող են բուժվել ապրելակերպի փոփոխություններով, օրինակ բարձրացնելով մահճակալի գլուխը, քաշը և ուտելու սովորույթները վերահսկելով ։ Այնպիսի դեղամիջոցները, ինչպիսին են H2 (հիստամինային ընկալիչների) պաշարիչները կամ պրոտոնային պոմպի ինհիբիտորները, կարող են օգնել ։ Եթե դեղորայքային բուժումը չի վերացնում ախտանիշները ապա դիմում են լապարասկոպիկ ֆունդոպլիկացիայի ։
Տղամարդկանց մոտ 27%-ի և կանանց 3%-ի մոտ կյանքի որևէ շրջանում զարգանում է աճուկային ճողվածք ։ Աճուկային, ազդրային և որովայնային ճողվածքներ առկա էին 18,5 միլիոն մարդկանց մոտ և հանդիսացել են 59800 մահվան պատճառ 2015 թվականին ։ Աճուկային ճողվածքները ավելի հաճախ հանդիպում են մինչև մեկ տարեկանը և հիսուն տարեկանից հետո ։ Ճողվածքները առաջին անգամ նկարագրվել են դեռ մ․ թ․ ա․ առնվազն 1550 թվականին Եգիպտոսում՝ Էբերի Պապիրուսում ։
Նշաններ և ախտանիշներ
Ճողվածքները մեծ մասամբ առաջանում են որովայնում, երբ որովայնի պատի թուլությունը հարաճում է տեղայնացված անցքի, կամ դեֆեկտի, որի միջով դուրս են գալիս ճարպային հյուսվածքը, կամ որովայնամզով պատված որովայնի օրգանները։ Այլ տարածված ճողվածք է միջողնային սկավառակի ճողվածքը, որը բերում է իշիազի (նստանյարդի բորբոքում)։ Ստոծանիական ճողվածքներ առաջանում են, երբ ստամոքսը դուրս է գալիս դեպի միջնորմ՝ ստոծանու կերակարափողային բացվածքի միջով։ Ճողվածքները կարող են ուղեկցվել ցավով, տեսանելի կամ շոշափելի արտափքվածությամբ, կամ որոշ դեպքերում անորոշ ախտանիշներով, որոնք առաջանում են օրգանի վրա ճնշման ազդեցությունից, որը երբեմն կարող է բերել օրգանի դիսֆունկցիայի։ Սովորաբար ճողվածքապարկ առաջինը մտնում է ճարպային հյուսվածքը, որին կարող է հետևել կամ ուղեկցել այլ օրգան։
Ճողվածքները առաջանում են որովայնի պատը կազմող փակեղների կամ շարակցական հյուսվածքի վրա առաջացած ճեղքերի կամ բացվածքների հետևանքով։ Հնարաովր է, որ արտափքումը, որն առաջացել է ճողվածքի պատճառով, մերթ ընդ մերթ անհետանա և նորից հայտնվի, բայց հյուսվածքի դեֆեկտը չի վերանում։
Նշանները և ախտանիշները տարբեր են տարբեր տեսակի ճողվածքների դեպքում։ Որոշ աճուկային ճողվածքներում ախտանիշները կարող են նաև բացակայել։ Ներուղղվող ճողվածքների դեպքում, աճուկային շրջանում կամ որովայնի այլ շրջանում երևում և շոշափվում է արտափքվածություն։ Կանգնած դիրքում այդ արտափքվածությունը դառնում է ավելի արտահայտված։ Բացի արտափքվածությունից կարող է դիտվել նաև ցավ աճուկային շրջանում, որը կարող է ուղեկցվել ծանրության կամ ձգվածության զգացումով։ Տղամարդկանց մոտ երբեմն լինում է ցավ և այտուցվածություն փոշտում՝ ամորձիների շրջանում ։
Չներուղղվող որովայնային ճողվածքները կամ օղակված ճողվածքները սովորաբար ցավոտ են, բայց նրանց ամենաբնորոշ ախտանիշը այն է, որ նրանք չեն վերադառնում որովայնի խոռոչ նրանց վրա ճնշում գործադրելիս։ Նրանք կարող են լինել քրոնիկ, նաև անցավ, և կարող են բերել ստրանգուլյացիայի (արյան մատակարարման կանգի), աղիքային անանցանելիության, կամ երկուսին միաժամանակ։ Ստրանգուլացված ճողվածքները միշտ ցավոտ են և ցավը ուղեկցվում է լարվածությամբ։ Այս դեպքում աղիքային անանցանելիության պատճառով կարող է առաջանալ սրտխառնոց, փսխում կամ տենդ։ Ճողվածքային արտափքումը այս դեպքում կարող է դառնալ կարմիր, մանուշակագույն կամ մուգ կարմիր և վարդագույն։
Որովայնային ճողվածքների ախտորոշման մեջ հիմնական նշանակություն ունի որովայնի ռենտգեն նկարը, հատկապես ներքին ստոծանիական ճողվածքները կամ այլ չշոշափվող ճողվածքները հայտնաբերելու համար։ ՀՇ-ն (համակարգչային շերտագրություն) կարող է բարձր ճշտությամբ ցույց տալ ճողվածքապարկի անատոմիական շրջանը, նրա պարունակությունը և որոշ բարդություններ։ ՀՇ-ն նաև պարզ ցույց է տալիս որովայնի պատի դետալները, ինչը թույլ է տալիս ճշգրիտ հայտնաբերել պատի ճողվածքները։
Բարդություններ
Բարդությունները կարող են ի հայտ գալ հետվիրահատական շրջանում, ներառյալ օրգանիզմի կողմից ցանցի մերժումը, որը օգտգործվել է ճողվածքը բուժելու համար։ Ցանցի մերժման դեպքում ամենայն հավանականությամբ պետք կգա հեռացնել այն։ Ցանցի մերժումը կարելի է հայտնաբերել ակնհայտ, երբեմն տեղայնացված այտուցի և ցավի առկայությամբ ցանցի շրջանում։ Ցանցի հեռացումից հետո կարող է դիտվել շարունակական արտադրություն վիրահատական վերքից։
Վիրահատական եղանակով բուժված ճողվածքները կարող են բարդանալ ինգուինոդինիայով (ցավ կամ դիսկոմֆորտի զգացում վիրահատությունից հետո ավելի քան 3 ամսվա ընթացքում), մինչդեռ չբուժված ճողվածքների բարդություններն են․
Պատճառներ
Ստոծանիական ճողվածքների պատճառները տարբեր են, կախված հիվանդի առանձնահատկություններից։ Բազմաթիվ պատճառների հետ միասին կան մեխանիկական պատճառներ՝ անհամապատասխան ծանր քաշի բարձրացում, ուժեղ հազի նոպաներ, որովայնին ուժեղ հարվածներ և սխալ կեցվածք ։
Ավելին, վիճակները, որոնք բերում են ներորովայնային ճնշման բարձրացմանը, նույնպես կարող են բերել ճողվածքների առաջացմանը, կամ վատացնել արդեն եղած ճողվածքների վիճակը։ Որոշ օրինակներ են՝ ճարպակալում, լարումը կղազատման կամ միզարձակման ժամանակ (անանցանելիություն, մեծացած շագանակագեղձ), թոքերի քրոնիկ օբստրուկտիվ հիվանդություն, հեղուկ որովայնի խոռոչում (ասցիտ) ։
Ճողվածքների առաջացման հավանականությունը մեծանում է նաև այն դեպքերում, երբ թուլացած են որովայնի պատի մկանները թերսնուցման, ծխելու և գերձգման հետևանքով։
Մտքի ֆիզիոլոգիական դպրոցը կարծում է, որ աճուկային ճողվածքների դեպքում վերը նշվածները միայն անատոմիական ախտանիշներ են, որոնց հիմքում ընկած են ֆիզիոլոգիական պատճառներ։ Նրանք կարծում են, որ ճողվածքով տառապող և ճողվածք չունեցող մարդկանց միջև կա ֆիզիոլոգիական տարբերություն, մասնավորապես որովայնի լայնական մկանի ապոնևրոզի լայնացում ։
Որովայնի պատի ճողվածքը կարող է առաջանալ վնասվածքի (տրավմա) հետևանքով։ Եթե ճողվածքը առաջացել է բութ հարվածի հետևանքով, ապա դա անհետաձգելի վիճակ է, և կարող է ուղեկցվել տարբեր խիտ և խոռոչավոր օրգանների վնասվածքով։
Աճուկային
Ամենատարածված ճողվածքները (բոլոր որովայնային ճողվածքների մինչը 75%-ը) այսպես կոչված աճուկային ճողվածքներն են։ աճուկային ճողվածքները իրենց հերթին լինում են՝ առավել տարածված թեք աճուկային ճողվածք (աճուկային ճողվածքների 2/3), որի դեպքում ճողվածքի պարունակությունը աճուկային խողովակ է մտնում նրա մուտքի (ներքին օղի) շրջանում գտնվող բնածին արատի միջով, և ուղիղ աճուկային ճողվածք (1/3), որի դեպքում ճողվածքային պարունակությունը դուրս է գալիս աճուկային խողովակի հետին պատին գտնվող թույլ կետով։ Աճուկային ճողվածքները ամենատարածված ճողվածքներն են ինչպես տղամարդկանց, այնպես էլ կանանց մոտ։ Որոշ դեպքերում անհրաաժեշտ է վիրահատական բուժում։
Կան հատուկ դեպքեր, երբ ճողվածքը միաժամանակ ներառում են և թեք, և ուղիղ ճողվածքներ, կամ, չնայած շատ հազվադեպ, կարող են միաժամանակ ներառել մի քանի թեք ճողվածքներ ։
Ազդրային
Ազդրային ճողվածքները առաջանում են աճուկային կապանից ներքև, երբ որովայնի պարունակությունը անցնում է ազդրային խողովակի հետին պատի թույլ շրջանով։ Երբեմն բարդ է տարբերակել ազդրային ճողվածքը աճուկայինից (հատկապես երբ առկա է վերել տեսակը), այնուամենայնիվ, նրանք հիմնականում լինում են ավելի կլոր, և ի տարբերություն աճուկային ճողվածքների, խիստ ավելի հաճախ հանդիպում են կանանց մոտ։ Ստրանգուլյացիայի վտանգը ազդրային ճողվածքների դեպքում շատ մեծ է։ Բուժման մեթոդները նույնն են ինչ աճուկային ճողվածքներինը։
Կուպերի ճողվածքը երկու պարկ ունեցող ազդրային ճողվածք է, որոնցից մեկը ազդրային խողովակում է, իսկ մյուսը անցնում է մակերեսային փակեղի դեֆեկտի միջով և հայտնվում է գրեթե անմիջապես մաշկի տակ։
Պորտային
Այս դեպքում ներորովայնային պարունակությունը դուրս է գալիս որովայնի թույլ կետերից մեկով՝ պորտալարի անցման տեղով։ Պորտային ճողվածքները մեծահասակների մոտ լայնորեն տարածված են, և ավելի հաճախ հանդիպում են ճարպակալումով մարդկանց կամ հղի կանանց մոտ։ Սպիտակ գծի թելերի աննորմալ խաչվածքները կարող են հանդիսանալ պորտային ճողվածքի առաջացման պատճառ։
Հետվիրահատական
Հետվիրահատական ճողվածքերը առաջանում են, երբ արատը մինչև վերջ չբուժված վիրահատական վերքի հետևանք է։ Այն հետվիրահատական ճողվածքները,որոնք առաջանում են միջային լապարատոմիայից հետո, երբ հատվում է սպիտակ գիծը, կոչվում են փորային (վենտրալ) ճողվածքներ։ Սրանք կարող են լինել ֆրուստրացնող և դժվար բուժվող, քանի որ բուժան ժամանակ օգտագործվում է արդեն ախտահարված հյուսվածք։
Ստոծանիական
Որովայնի վերին հատվածում կարող է առաջանալ (ներքին) ստոծանիական ճողվածք, երբ ստամոքսի մի մասը կամ աղիները ստոծանու վրա գտնվող արատով անցնում են կրծքավանդակի խոռոչ։
Ստոծանիական ճողվածքների տեսակ է հանդիսանում ստոծանու կերակրափողային բացվածքի ճողվածքը, որի դեպքում նորմալ անցուղին, որի միջով կերակրափողը անցնելով հանդիպում է ստամոքսին (ստոծանու կերակրափողային բացվածք), ծառայում է որպես ֆունկցիոնալ արատ, թույլ տալով ստամոքսին (մասնակիորեն) անցնել դեպի կրծքավանդակ։ Ստոծանու կերակրափողային բացվածքի ճողվածքները կարող են լինել սահող, երբ գաստրոէզոֆագեալ հատվածը սահում է արատի միջով դեպի կրծքավանդակ, կամ չսահող (նաև պարաէզոֆագեալ), որի դեպքում գաստրոէզոֆագեալ հատվածը մնում է ֆիքսված, իսկ ստամոքսի մի մասը անցնում է դեֆեկտի միջով։ Պարաէզոֆագեալ ճողվածքները կարող են լինել վտանգավոր, քանզի այս դեպքում ստամոքսը կարող է ոլորվել և խցանվել։ Սովորաբար խորհուրդ է տրվում կարատել վիրահատական շտկում։
Բնածին ստոծանիական ճողվածքը առանձին խնդիր է, որը հանդիպում է 2000 ծնունդներից 1-ի դեպքում, և պահանջում է մանկաբուժական վիրահատություն։ Ներքին օրգանները կարող են անցնել կրծքավանդակ ստոծանու տարբեր հատվածներով, պոստերոլատեռալ (հետին-կողմնային, Բոգդալեկի եռանկյունի, հանգեցնելով Բոգդալեկի ճողվածքի), կամ անտերոմեդիալ-ռետռոստեռնալ (առաջամիջային-հետկրծոսկրային, Լարեի/Մորգանի անցքով, բերելով Մորգանի-Լարեի ճողվածքի, կամ Մորգանի ճողվածքի) ։
Այլ ճողվածքներ
Քանզի շատ օրգաններ կամ օրգանների որոշ մասեր կարող են դուրս գալ տարբեր բացվածքներով, շատ դժվար է տալ ճողվածքների սպառիչ ցանկ։ Այս հոդվածը հիմնականում կապված էր վիսցերալ (ընդերային) ճողվածքների հետ, երբ հյուսվածքները դուրս էին գալիս որովայնի խոռոչից։ Ճողվածքների այլ օրինակներ և ընդերային ճողվածքների անսովոր տեսակները ներկայացված են նշված են ստորև։
Գոտի
Դեռ պարզ չեն առանց հիմնական դեֆեկտը վերացնելու՝ ճողվածքների լարվածությունը փոքրացնող արտաքին միջոցների (գոտիներ, հանգույցներ) կիրառման առավելությունները ։
Վիրահատություն
Որոշ ճողվածքների դեպքում խորհուրդ է տրվում կատարել վիրահատական միջամտություն, որպեսզի կանխվեն այնպիսի բարդություններ զարգացումը, ինչպիսին են աղիքի լուսանցքի խցանումը կամ հյուսվածքի ստրանգուլյացիան։ Պորտային և ստոծանու կերակափողային հատվածի ճողվածքները ևս կարող են բուժվել վիրահատության միջոցով, սակայն նրանք ենթարկվում են նաև դեղորայքային բուժման ։ Որովայնային ճողվածքների մեծ մասը կարող են շտկվել վիրահատության միջոցով, բայց վիրահատությունը ունի իր բարդությունները։ Բուժումից հետո վերականգնման շրջանի տևողությունը կարելի է կարճացնել, եթե ճողվածքները վիրահատվեն լապարասոկպիկ եղանակով։ Սակայն, բաց վիրահատությունը երբեմն կարելի է իրականացնել առանց ընդհանուր անզգայացման։ Չբարդացած ճողվածքները հիմնականում շտկվում են ճողվածքապարկում գտնվող հյուսվածքը ներհրելով դեպի իր անատոմիական դիրքը, այնուհետև պնդացնելով մկանային հյուսվածքում առաջացած թուլությունը (հերնիոռաֆիա)։ Եթե առկա են բարդություններ, վիրահատող բժիշկը պետք է ստուգի ճողվածքապարկում գտնվող օրգանի կենսունակությունը և անհրաժեշտության դեպքում հեռացնի նրա մի մասը (ռեզեկցիա)։
Վերականգնում
Հիվանդների մեծ մասը կարող են վերադառնալ իրենց աշխատանքի մեկ կամ երկու շաբաթվա ընթացքում, մինչդեռ ակտիվ ֆիզիկական աշխատանքը արգելվում է ավելի երկար ժամանակահատվածով։ Մարդիկ, ում ճողվածքները բուժվել են ցանցի տեղադրման միջոցով, սովորաբար վերականգնվում են մեկ ամսվա ընթացքում, սակայն ցավը կարող է մնալ ավելի երկար։ Վիրահատության բարդություններից են ցավը, որը տևում է երեք ամսից ավել, վիրահատական վերքի ինֆեկցիան, նյարդերի և արյունատար անոթների վնասումը, շրջակա օրգանների վնասումը, և ճողվածքի կրկնումը։ Ցավը, որը տևում է երեք ամսից ավել դիտվում է ճողվածքահատում տարած հիվանդների մոտ 10%-ի մոտ ։
Համաճարակաբանություն
Տղամարդկանց մոտ 27%-ի և կանանց 3%-ի մոտ կյանքի որևէ շրջանում զարգանում է աճուկային ճողվածք։ 2013 թվականին մոտավորապես 25 միլիոն մարդ ուներ ճողվածք ։ Աճուկային, ազդրային և որովայնային ճողվածքները հանգեցրել են 32500 մահվան 2013 թվականին և 50500 մահվան 1990 թվականին ։
Արտաքին հղումներ
Կատեգորիա:Սուր ցավեր
Բերենիկե (ծոց)
Բերենիկե, ծոց Միջերկրական ծովի կիլիկյան ափին։ Գտնվում է Կելենդերիս քաղաքից արևելք։ Հիշատակված է հին աշխարհագիրների կողմից։ Ղևոնդ Ալիշանը ենթադրաբար նույնացնում է Ֆիգերո նավահանգստի հետ ։
Ծանոթագրություններ
Կատեգորիա:Միջերկրական ծովի ծոցեր
Ախոռիկ (Էրզրումի գավառ)
Ախոռիկ, գյուղ Արևմտյան Հայաստանում, Էրզրումի վիլայեթի Էրզրումի գավառում։
Անվան ստուգաբանություն
Գյուղի անվանումը հավանաբար առաջացել է ախոռ բառից։
Բնակչություն
1880 թվականին ուներ 38 բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Ջեյրուդի շրջան
Ջեյրուդի շրջան (ناحية جيرود), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ռիֆ Դիմաշկ մարզում։ Հանդիսանում է Ալ-Կուտեյֆայի գավառի չորս շրերջաններից մեկը։
Ունի 4 գյուղ և ավան
Ծանոթագրություններ
Կատեգորիա:Սիրիայի շրջաններ Կատեգորիա:Ալ-Կուտեյֆայի գավառ
Վիկտոր Լինդելոֆ
Վիկտոր Լինդելոֆ (Victor Lindelöf, ), շվեդ պրոֆեսիոնալ ֆուտբոլիստ։ Ներկայումս հանդես է գալիս Մանչեսթեր Յունայթեդի և Շվեդիայի ազգային հավաքականի կազմում։ Խաղում է կենտրոնական պաշտպանի դիրքում ։
Բենֆիկա
Պրոֆեսիոնալ ֆուտբոլիստի կարիերան Լինդելոֆը սկսել է Վեստերոսում ։ Ակումբի կազմում 41 հանդիպում անցկացնելուց հետո՝ 2011 թվականի դեկտեմբերի 11-ին նա տեղափոխվեց Բենֆիկա  ։ Իր դեբյուտը ակումբի կազմում նշեց միայն 2013 թվականի հոկտեմբերի 19-ին՝ մեկնարկային կազմում խաղադաշտ դուրս գալով Պորտուգալիայի գավաթի Սինֆայնշի դեմ խաղում  ։ Առաջին հանդիպումը Պորտուգալիայի առաջնությունում անցկացրեց 2014 թվականի մայիսի 10-ին՝ փոխարինելով Ժոան Կանսելոին Պորտուի դեմ խաղում ։
2015 թվականի հունիսի 8-ին Լինդելոֆը երկարաձգեց իր պայմանագիրը Բենֆիկայի հետ մինչև 2020 թվականը ՝ տեղափոխվելով ակումբի առաջին թիմ ։ Առաջին հանդիպումը եվրոպական առաջնություններում անցկացրեց 2016 թվականի փետրվարի 16-ին՝ թիմի մեկնարկային կազմում խաղադաշտ դուրս գալով Չեմպիոնների Լիգայի 1/8 եզրափակչի Զենիթ Սանկտ Պետերբուրգի դեմ խաղում ։ Իր առաջին գոլը պրոֆեսիոնալ կարիերայում խփեց փետրվարի 20-ին՝ Պասուշ դե Ֆերեյրայի դեմ խաղում ։ Օգոստոսի 7-ին Լինդելոֆը թիմի մեկնարկային կազմում խաղադաշտ դուրս եկավ Պորտուգալիայի սուպերգավաթի Բրագայի դեմ խաղում, և Բենֆիկան հաղթեց 3-0 հաշվով՝ նվաճելով գավաթը ։ 2017 թվականի մարտի 6-ին շվեդը երկարաձգեց իր պայմանագիրը ակումբի հետ մինչև 2021 թվականը   ։ Ապրիլի 22-ին Լինդելոֆը գոլ խփեց Սպորտինգ Լիսաբոնի դեմ խաղում, իսկ հանդիպումն ավարտվեց 1-1 հաշվով ։ Մայիսի 28-ին նա մասնակցեց Պորտուգալիայի գավաթի եզրափակչի Վիտորիա Գիմարայնշի դեմ խաղին ՝ օգնելով իր թիմին հաղթել 2-1 հաշվով ։ Բենֆիկայի կազմում Լինդելոֆը անցկացրեց 73 հանդիպում՝ դառնալով 2 գոլի հեղինակ  ։
Մանչեսթեր Յունայթեդ
2017 թվականի հունիսի 14-ին Լինդելոֆը 4 տարվա պայմանագիր կնքեց Մանչեսթեր Յունայթեդի հետ  ։ Ակումբը նրա համար վճարեց 31 միլիոն ֆունտ ստերլինգ   ։ Իր դեբյուտը նշեց օգոստոսի 8-ին՝ թիմի մեկնարկային կազմում խաղադաշտ դուրս գալով ՈՒԵՖԱ Սուպեր գավաթի Ռեալ Մադրիդի դեմ խաղում  ։ Առաջին հանդիպումը Պրեմիեր Լիգայում անցկացրեց հոկտեմբերի 14-ին՝ փոխարինելով Էշլի Յանգին Լիվերպուլի դեմ խաղում  ։ Իր առաջին գոլը Մանչեսթեր Յունայթեդի կազմում շվեդը խփեց 2019 թվականի հունվարի 29-ին՝ գրավելով Բարնլիի դարպասը հանդիպման վերջին րոպեին և փրկելով իր թիմին պարտությունից  ։ 2018-19 մրցաշրջանում Լինդելոֆը անցկացրեց 40 հանդիպում՝ դառնալով 1 գոլի և 1 գոլային փոխանցման հեղինակ ։
2019 թվականի սեպտեմբերի 18-ին Լինդելոֆը երկարաձգեց իր պայմանագիրը Մանչեսթեր Յունայթեդի հետ մինչև 2024
Միջազգային կարիերա
Լինդելոֆը ներկայացրել է Շվեդիան տարբեր տարիքային երիտասարդական հավաքականներում ։ 2015 թվականին նա մինչև 21 տարեկանների հավաքականի կազմում մասնակցեց Եվրոպայի առաջնությանը ՝ խաղադաշտ դուրս գալով իր թիմի բոլոր 5 հանդիպումներում և ընդգրկվելով մրցաշարի խորհրդանշական հավաքականում ։ Շվեդիան հաղթեց մրցաշարը ՝ եզրափակչում հետխաղյա 11-մետրանոցների հարվածաշարում պարտության մատնելով Պորտուգալիային  ։
Ակումբային վիճակագրություն
2019 թվականի նոյեմբերի 30-ի դրությամբ
Միջազգային կարիերա
2019 թվականի նոյեմբերի 30-ի դրությամբ
Ակումբային
Վեստերոս
Բենֆիկա
Միջազգային
Շվեդիա Մ21
Անդրանիկ Այվազյան
Անդրանիկ Այվազյան (1850 կամ 1851, Կեմերեկ, Սեբաստիայի նահանգ - 1919, Նյու Յորք, ԱՄՆ), հայ բժիշկ, թարգմանիչ։
Նախնական կրթությունը ստացել է ծննդավայրում։ 1863 թվականին գալով Կ. Պոլիս՝ հաճախել է Ս. Փրկչի դպրոցը, որն ավարտել է 1867 թվականին և նույն դպրոցում աշխատել ուսուցչի օգնական։ 1868 թվականին տեղափոխվել է Բաֆրա և վարել տնօրենի պաշտոն։ 1870-1875 թվականներին Թալասի Ներքին թաղի Արշակունյաց վարժարանի տնօրենն էր։ Այստեղ ամերիկյան միսիոներներին ֆրանսերեն և թուրքերեն սովորեցնելով՝ փոխադարձաբար նրանցից անգլերեն է սովորում և սկսում է թղթակցել ամերիկյան մի պարբերականի։ Այդ թղթակցությունները գրավում է Կ. Պոլսի «Ավետաբեր» պարբերականի խմբագրի ուշադրությունը, որը նրան հրավիրում է թերթում թարգմանություններ անելու։ 1875-1884 թվականներին Կ. Պոլսում խմբագրական աշխատանք է կատարում։ Մասնակցում է ազգային կրթական և այլ շարժումների։ Անդամակցում է Արարատյան ընկերությանը իբրև փոխատենապետ, որոշ ժամանակ էլ՝ ընդհանուր ժողովի նախագահ։
1880 թվականին ամուսնանում է Լուսաբեր Հազարապետյանի հետ, սակայն վերջինս մեկ տարի հետո մահանում է։
Անդամակցել է մի շարք բժշկական ընկերությունների և մասոնական կարևոր մի օթյակի ։
Օգտագործել է Ա. ծածկանունը ։
Հողային ֆոնդ
Հողային ֆոնդ, հանրապետության բոլոր հողերի ամբողջությունը։
Տեսակներ
Հողային ֆոնդը բաժանվում է ըստ՝
Հողային ֆոնդի հողերի բնական, տնտեսական և իրավական, վիճակը բնորոշվում է հողային կադաստրով։
Ըստ վարչատնտեսական հատկանիշերի՝ Հայաստանում հողային ֆոնդը բաժանված է 10 վարչական մարզերին և Երևան քաղաքին, այսինքն 926 համայնքներին։ Հանրապետության հողային ֆոնդը կազմում է 2974259,1 հա։ [
Հայաստանի հողային օրենսգրքով հանրապետության հողային ֆոնդ, ըստ սեփականության սուբյեկտների, բաժանվում է՝ Ըստ գործառնական նշանակության՝ հողային ֆոնդը բաժանվում է՝
Կատեգորիա:Հող Կատեգորիա:Արդյունաբերություն
Բարիձոր (գետակ)
Բարիձոր, գետակ Կուրի ավազանում։ Տանձուտ գետի աջակողմյան վտակն է։ Սկիզբ է առնում Փամբակի լեռնաշղթայի հյուսիսային լանջերից ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Սևանա լճի ավազանի Տանձուտ գետի վտակներ
Ալ-Ռուհեյբայի շրջան
Ալ-Ռուհեյբայի շրջան (ناحية الرحيبة), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ռիֆ Դիմաշկ մարզում։ Հանդիսանում է Ալ-Կուտեյֆայի գավառի չորս շրերջաններից մեկը։
Վարչական կենտրոնն Ալ-Ռուհեյբա քաղաքն է։ 2004 թվականի տվյալներով բնակչությունը կազմել 30,450 մարդ ։ Քաղաքն ու շրջակա ավանները կազմում են 708.82 քառ.կմ տարածք։
Ունի 1 քաղաք
Ծանոթագրություններ
Կատեգորիա:Սիրիայի շրջաններ Կատեգորիա:Ալ-Կուտեյֆայի գավառ
Միուրա օրի
Միուրա օրի (ミウラ折り), կոշտ դասավորության գծագիրը, որը օգտագործվել է տիեզերական արբանյակների վրա հսկայական արևային մարտկոցների ծավալման համար։ Այն ներկայացվել է ճապոնացի աստղաֆիզիկոս Կորյո Միուրայի կողմից 1970 թվականին։ Այժմ փաստաթղթերի պահեստավորման համար նույնպես կիրառվում է, բացի տեղեկութային քարտերից։ Ի տարբերություն քարտերի սովորական պահեստավորման մեթոդների «միուրա օրի» դարակների իրար վրա չեն դասավորված այլ միմյանց նկատմամբ որոշակի անկյան տակ թեքված։ Արդյունքում այսպիսի թուղթը կարելի է ընդլայնել և հավաքել մեկ շարժումով, իսկ բազմաշերտ ծալքերի պակասը նվազեցնում է ճնշումը թղթի վրա։
Ռույ Բարբոզա (Բաիա)
Ռույ Բարբոզա (Ruy Barbosa), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում   ։ Մտնում է Իտաբերաբա գավառի կազմի մեջ։ Բնակչությունը կազմում է 28 278 մարդ՝ 2006 թվականի տվյալներով։ Գրավում է 2 128,936 կմ2 տարածք։ Բնակչության խտությունը՝ 13,3 մարդ/կմ²։ Քաղաքի տոնը նշվում է հուլիսի 27-ին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Գուրջու Խութ
Գուրջու Խութ, լեռ Արցախի Հանրապետությունում, Շուշի քաղաքից մոտ 24 կմ հյուսիս-արևելք։ Բարձրությունը 500 մ է ։
Ծանոթագրություններ
Կատեգորիա:Արցախի լեռներ Կատեգորիա:Լեռներ այբբենական կարգով Կատեգորիա:Շուշիի շրջան
Լյունի (Էնայի գավառ)
Համայնքի INSEE կոդը՝ 02444:
Բնակչություն
2010 թվականի տվյալներով՝ համայնքի բնակչությունը կազմում է 126 մարդ։
Տնտեսություն
2010 թվականին համայնքի 82 աշխատունակ (15-64 տարեկան) բնակիչներից 52-ը տնտեսապես ակտիվ էին, 30-ը՝ ոչ ակտիվ (ակտիվության ցուցանիշը կազմել 63,4%, 1999 թվականին եղել է 60,0%)։ 52 տնտեսապես ակտիվ բնակիչներից աշխատում էին 44-ը (30 տղամարդ և 14 կին), գործազուրկ էին 8-ից (2 տղամարդ 6)։ 30 տնտեսապես ոչ ակտիվ բնակիչներից 9-ը եղել են աշակերտներ կամ ուսանողներ, 8-ը՝ թոշակառուներ, 13-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
ITT Corporation
ITT Corporation, «Էյ-Թի-Թի քորփորեյշն» (NYSE: ITT), ամերիկյան կորպորացիա։ Հիմնադրվել է 1920 թվականին, որպես միջազգային հեռախոսակապի և տելեգրաֆիայի ընկերություն։ Առավել ծաղկման է հասել 1960-ից 1970-ականներին, երբ դարձավ ԱՄՆ-ի խոշորագույն կոնգլոմերատը, միավորվելով տնտեսական ճյուղի հարյուրավոր ընկերությունների հետ։ 2011 թվականին ընկերությունը մասնատվել է, և սկցել է արդյունաբերության բաղադրիչ սարքավորումներ արտադրել ։
Պատմություն
International Telephone & Telegraph ընկերությունը (Միջազգային հեռախոսակապի և   տելեգրաֆիայի ընկերություն, ITT), հիմնադրվել է 1920 թվականին, Սոստենս և Էրնանոմ եղբայրների կողմից։ Նրանց առաջին հեռախոսային կապի ընկերությունը հիմնվել է Պուերտո Ռիկոյում, հիմնադրված 1905 թվականին, հաջորդը Կուբայի հեռախոսային ընկերությունը, 1916 թվականին։ ITT դարձել է հոլդինգ, այդ ընկերությունների և  հետագա ձեռքբերումների համար։ 1920 թվականին ԱՄՆ-ում այլ երկրների մակարդակով, հեռախոսացման մակարդակը, հազարից հեռախոս ունեցել է 64, իսկ Գերմանիայում հազարից 9-ը, Մեծ Բրիտանիայում հինգը, Ֆրանսիայում երեքը։ Եղբայրները որոշել են ուղղել այդ հետընկումը։ Նրանք սկսել են էքսպանսիա Եվրոպայում, Իսպանիայում, որտեղ 1923-ին գնել են մի քանի մանր հառեխոսային ընկերություններ։ 1924 թվականին Իսպանիայի թագավորը հրամայել է ստեղծել ազգային հեռախոսային ընկերություն։ Ստեղծել են ընկերություն CTNE (ավելի ուշ անվանափոխվել է Telefónica), մինչև 1945 թվականը  եղել է ITT-ի սեփականության տակ ։
ITT-ի զարացման հաջորդ փուլը եղել է հեռախոսային սարքավորումների արտադրական ձեռնարկության ձեռք բերումը։ 1925 թվականին AT&T-ն կառավարության ճնշշման տակ տիպված է եղել վաճառել եվրոպական արտադրական ստորաբաժանումը՝ International Western Electric Company-ը, իսկ նորդը դարձել է ITT-ին National City Bank և  J.P. Morgan & Co  աջակցությամբ։ Հաջորդ մի քանի տարիներին ITT բուռն աճ է ապրել, Եվրոպայում և ԱՄՆ-ում նել է մի շարք ընկերություններ։ 1930 թվականին կորպորացիան հիմնել է հեռախոսային ընկերություն Ռումինայում (հետագայում Romtelecom),  հետագա տարիներին ITT-ում ակտիվիստներ են հայտնվել  Հունգարիայում, Գերմանիայում, Ավստրիայում և Շվեդիայում։  Սակայն ակտիվ աճի հետ միասին ընկերությունը ձեռք է բերել նաև պարտք, 1929 թվականի Մեծ ճգնաժամի հետևանքով ընկերությունը գրեթե հասել է սնանկացման եզրին։ 1933 թվականին  մահացել է ընկերության համահիմնադիրներից մեկը՝ Էրնան Բենը։
Երկրորդ համաշխարհային պատերազմի սկելուն պես ITT Corporation-ի  Գերմանիայի, Իսպանիայի, Արգենտինայի և որոշ այլ երկրների ակտիվիստները հայտնվել են ազայնացման վտանի տակ։ Ռումինիայի ընկերությունը 1939 թվականին կորցրել է $13,5 միլիոն։ Գերմանիայում և այլ երկրներում ITT աջակցել է միջուկային զենքի ստեղխողներին, որի պատճառով տարիներ շարունակ դարձել է քննադատության առարկա։ Գործել է ԱՄՆ-ում հիմնված կորպորացիան։ 1942 թվականին Նյու Ջերսիում կառուցվել է մեծ գործարան, իսկ լաբորատորիայում մշակվել է բարձր զարացած տեղորոշման սարքավորումներ, որոնք օգտագործվել են սուզանավերի հայտնաբերման գործընթացում։  1945 թվականին ազգայնացվել է CTNE (Իսպանիա), իսկ 1946 թվականին Արենտինայի հեռախոսային ընկերությունը (TTN): Պատերազմից հետո ընկերությունը կենտրոնացել է ամերիկյան շուկայում, մասնավորապես մեծացնելով էլեկտրական ապրանքների արտադրությունը։ Սակայն հետպատերազմյան ժամանակահատվածում ձեռք բերված հաջողությունները մեծ մասամբ անհաջող էին։ Սոստենս Բենը  ղեկավարել է ընկերությունը մինչև իր մահը, 1957 թվականը, սակայն վերջին տարիներին նրա ազդեցությունը նվազել էր։
Հարոլդ Ջենինի ղեկավարությունը
1959 թվականին ընկերությունը գլխավորեց Հարոլդ Ջենինին։ Ջենինը էապես փոխել է կորպորացիայի քաղաքականությունը։ Նրա ղեկավարության տարիներին մինչև 1978 թվականը, գնվել են շուրջ 350 տարբեր ոլորտների ընկերություններ, առաջին մի քանի տարիների ընթացքում, մեկ ամսվա մեջ գնել են միջինը մեկ ընկերություն։ Այդ ժամանակահատվածում ձեռք բերված առավել խոշոր ձեռքբերումներն են եղել Avis Rent a Car System (ավտոմեքենաների վարձակալության միջազգային ընկերություն), Continental Baking Co., Sheraton Corp. of America (հյուրանոցներ), Grinnell Corp., (առևտրի և սննդի ավտոմատների գործարան),  Bobbs-Merrill (հրատարակչություն), Levitt Homes (շինարարություն), Eason Oil Company (նավթամթերք արտադրող), W. Atlee Burpee Co. (սերմեր արտադրող), Pennsylvania Glass Sand Co. (ապակիների արտադրող), Abbey Life (բրիտանական ապահովագրական ընկերություն), Cannon (մալուխների և միակցիչների արտադրությամբ զբաղվող ընկերություն)։
Շատ ամերիկացիների համար Էյ Թի Թի-ն դարձել է խոշոր բիզնեսի արատների մարմնավորում։ ԱՄՆ-ի Արդարադատության նախարարությունը ավելի կոկրետ է եղել, և ITT-ին մեադրել հակամենաշնորհային օրենսդրությունը խախտելու համար։  Նախարարությունը արգելել է գործարքը American Broadcasting Co. ընկերության հետ, The Hartford ապահովագրական ընկերությանը հաջողվել է ձեռք բերել միայն  ակտիվ մասեր (Avis, Levitt, Canteen և Grinnell)։ 1971 թվականին ընկերությունը մեղադրվել է ԱՄՆ-ի Ազգային Հանրապետական կուսակցության համագումարին կաշառք տալու մեջ։ $400 հազար դոլարը պետք է որոշեր Hartford ընկերության ապագան։  Ավելի ուշ ընկերությունը մեղադրվել է Չիլիի գործերի մեջ մասնակցություն ունենալու համար, ընկերությունը ֆինանսավորել է հակառակորդ Սալվադոր Ալեգենտին 1970 թվականի ընտրությունների ժամանակ, իսկ 1973 թվականին  Ավգուստո Պինոչետին աջակցել հեղաշրջման մեջ։ Դա պայմանավորված է եղել այն մտավախությամբ՝ Չիլիում գտնվող իրենց ակտիվների ազայնացման համար։ 1973 թվականի սեպտեմբերի 28-ին ITT լատինամերիկյան երկնաքերում, Մեդիսոն-ավենյուում բաժանմունքում ռումբ է պայթել, ի նշան ընկերության մասնակցությանը հեղաշրջման մեջ։ Շենքը պայթյունից երեք ժամ առաջ ստացած անանուն զանից հետո տարհանվել է, ուստի պայթյունը ավարտվել է առանց զոհերի։ 1976 թվականին ընկերությունը խոստովանել է, որ 1970 թվականին 350 հազար դոլար է ներդրել Չիլիի քաղաքական նպատակների համար ։